Készült  Szentpéterszeg Községi Önkormányzat Képviselő-testületének

2012. március 29-én  megtartott   nyílt üléséről

Jelen vannak: Olajos Mihály polgármester,  Balogh Gyula, Cs. Balogh Gyula, Bereczkiné Balogh Erika, Harasztosi Gyula,  Kovács Imre, képviselők.

A napirendek megtárgyalásán részt vesz: Dr. Juhász Marica körjegyző, 

Olajos Mihály: Tisztelettelt Képviselő-testület, a testületi ülésünket megkezdjük.  Megállapítom, hogy határozatképesek vagyunk. Az írásos anyagokat mindenki magkapta. Kérem a Képviselő-testület tagjait, kézfelnyújtással jelezzék, amennyiben meghívóban kiküldött napirendi pontokkal.
A Képviselő-testület 6 igen  szavazattal a következő határozatot hozta

25/2012. (III.29.) Önk. számú

H A T Á R O Z A T

Szentpéterszeg Község Önkormányzat Képviselő-testület a meghívóban szereplő napirendi pontokat az alábbiak szerint fogadja el: 

Napirend:  




 1./
Tájékoztató az előző testületi ülés óta eltelt időszakról




Előadó: Olajos Mihály polgármester



2./
Az épített és természeti értékek helyi védelméről szóló rendelet 



jóváhagyása




Előadó: Olajos Mihály polgármester



3.
A közműves ivóvízellátásról szóló 17/2010. (XII.22) számú rendelet 



módosítása




Előadó: Olajos Mihály polgármester



4./
A gáborjáni konyha üzemeltetésének átadása




Előadó: Olajos Mihály polgármester



5./
Gáborján-Szentpéterszeg Közoktatási Társulás- társulási 




megállapodásának módosítása




Előadó: Dr. Juhász Marica körjegyző



6./
 Berettyóújfalu Város Önkormányzata vételi ajánlata


 

Előadó: Olajos Mihály polgármester



7./  
Orvosi Ügyelet Kft.  2011. évi tevékenységéről szóló beszámoló



Előadó: Olajos Mihály polgármester




e-mail-ben kerül postázásra 



8./
Szentpéterszeg Község Önkormányzat Közbeszerzési Tervének 



megtárgyalása




Előadó: Olajos Mihály polgármester



9./
„Érted Vagyunk” Szociális Szolgáltató Központ  házi 





segítségnyújtást biztosító tevékenységéhez hozzájárulás megadása




Előadó: Olajos Mihály polgármester



10./
Települési ivóvíz víziközmű-szolgáltatásra vonatkozó üzemeltetési 



szerződés  jóváhagyása




Elődadó: Olajos Mihály polgármester



11./
Hajdú-Bihari Önkormányzat Vízmű Zrt 2012. április 04-én 




tartandó közgyűlés napirendi pontjainak megtárgyalása



Előadó: Olajos Mihály polgármester



12./
Egyebek

Határidő: azonnal

Felelős: Olajos Mihály polgármester 

1. napirendi pont: Tájékoztató az előző testületi ülés óta eltelt időszakról
Olajos Mihály: Kérem a testület tagjait kézfelnyújtással jelezzék, ha elfogadják az előző testületi ülés óta eltelt időszakról szóló tájékoztatót. A Képviselő-testület 6 igen szavazattal a tájékoztatót elfogadta. 

2. napirendi pont: Az épített és természeti értékek helyi védelméről szóló rendelet jóváhagyása
Olajos Mihály: Az írásos előterjesztés minden képviselő megkapta, melyben szerepelt egy módosító indítvány. 

Dr. Juhász Marica: Ékes Gyula kérelemmel fordult a Képviselő-testület felé, miszerint csereterületet kér a jelenleg tulajdonában lévő 0182/1 hrsz-ú területért.  A kérelem a jegyzőkönyv melléklete.

Olajos Mihály: Kérem a testület tagjait, kézfelnyújtással jelezzék, ha egyetértenek azzal, hogy az önkormányzat adjon csereterületet a 0182/1 hrsz-ú ingatlanért. 

 A Képviselő-testület 1 igen,  4 nem (Balogh Gyula, Cs. Balogh Gyula, Bereczkiné Balogh Erika, Kovács Imre szavazattal,  1 (Harasztosi Gyula)  tartózkodással a következő határozatot hozta. 

26/2012. (III.29.) Önk. számú

H A T Á R O Z A T

Szentpéterszeg Község Önkormányzat Képviselő-testület úgy határozatott, hogy Ékes Gyula 4121 Szentpéterszeg, Kossuth u. 42. szám alatti lakos csereterület iránti  kérelmét elutasítja. 
Határidő: azonnal

Felelős: Olajos Mihály polgármester

Olajos Mihály: Kérem a testület tagjait, kézfelnyújtással jelezzék, ha egyetértenek  „Az épített és természeti értékek helyi védelméről szóló alaprendelettel. 

A Képviselő-testület 1 igen, 4 nem  (Cs. Balogh Gyula, Harasztosi Gyula, Olajos Mihály,   Kovács Imre) szavazattal  1 tartózkodással ( Balogh Gyula) a következő határozatot hozta

27/2012. (III.29.) Önk. számú

H A T Á R O Z A T

Szentpéterszeg Község Önkormányzat Képviselő-testület úgy határozatott, hogy  Az épített és természeti értékek helyi védelméről szóló rendeletet nem fogadja el.

Határidő: azonnal

Felelős: Olajos Mihály polgármester  

3. napirendi pont: A közműves ivóvízellátásról szóló 17/2010. (XII.22) számú rendelet módosítása
Olajos Mihály: Kérem a testület tagjait, kézfelnyújtással jelezzék, ha elfogadják a  közműves ivóvízellátásról szóló 17/2010. (XII.22) számú rendelet módosítását. 

A Képviselő-testület 5 igen, 1 nem (Kovács Imre) szavazattal a következő rendeletet alkotta. 

Szentpéterszeg Község önkormányzata képviselő-testületének
2/2012. (III.29. ) számú rendelete

a közműves ivóvízellátásról szóló 
17/2010. (XII.22) számú rendelet módosításáról 

Szentpéterszeg Község önkormányzatának képviselő-testülete a helyi önkormányzatokról szóló 1990. évi LXV. tv. 16. §. (1) bekezdésében, valamint 2011. évi CCIX törvény 65 §. (1) bekezdése  alapján  a következőket rendeli el.

1. §.

A rendelet 2. §. (1), (3), (4) bekezdése hatályát veszti 

2. §

A rendelet 1. számú melléklete hatályát veszti 

3.§.

Záró rendelkezések

(1) Jelen rendelet a kihirdetés napján lép hatályba, rendelkezéseit 2012. január 01. naptól kell alkalmazni.  A rendelet kihirdetéséről a jegyző gondoskodik

Szentpéterszeg, 2012. 03. 29.


Olajos Mihály






dr Juhász Marica


polgármester






   körjegyző

4. napirendi pont: A gáborjáni konyha üzemeltetésének átadása
Olajos Mihály: Az előterjesztés mindenki megkapta, kérem a testület tagjait kézfelnyújtással jelezzék, ha elfogadják az előterjesztésben lévő határozati javaslatot. 

A Képviselő-testület 6 igen szavazattal a következő határozatot hozta. 
28/2012. (III.29.) Önk. számú

H A T Á R O Z A T

Szentpéterszeg Község Önkormányzat Képviselő-testület úgy határozott, hogy a Gáborján, Arany János u. 18. szám alatt működő konyháját üzemeltetésre visszaadja  Gáborján Községi Önkormányzat részére 2012. április 01. naptól  3 fő konyhai dolgozóval, valamit 1 fő élelmezésvezetővel.

Határidő: 2012. 04. 01.

Felelős: Olajos Mihály polgármester
5. napirendi pont: Gáborján-Szentpéterszeg Közoktatási Társulás- társulási megállapodásának módosítása
Olajos Mihály: Kérem a testület tagjait kézfelnyújtással jelezzék, ha egyetértenek a  Gáborján-Szentpéterszeg Közoktatási Társulás- társulási megállapodásának módosításával.

A Képviselő-testület 6 igen szavazattal a következő határozatot hozta. 
29/2012. (III.29.) Önk. számú

H A T Á R O Z A T

Szentpéterszeg Község Önkormányzat Képviselő-testülete  Gáborján-Szentpéterszeg Közoktatási Társulás társulási megállapodásának módosításokkal egységes szerkezetbe foglalt szövegét az alábbiak szerint jóváhagyja. 

Társulási Megállapodás

közoktatási feladatok intézményfenntartó társulásban történő ellátására

 Gáborján-Szentpéterszeg Közoktatási Társulás

/A  2007. augusztus 2-án kelt megállapodás módosításokkal egységes szerkezetbe foglalt szövege/

 Szentpéterszeg Község  Önkormányzata (4121 Szentpéterszeg, Kossuth u. 45.sz.), képviseli: Olajos Mihály polgármester,) valamint Gáborján Község Önkormányzata, (4122 Gáborján, Fő u. 106.) képviseli: Majosi Gyula polgármester önkéntes és szabad elhatározásból, az egyenjogúság tiszteletben tartásával, és a kölcsönös előnyök kihasználása érdekében, az arányos teherviselés alapján a helyi önkormányzatokról szóló 1990. évi LXV. törvény (a továbbiakban: Ötv) 8.§ (4) bekezdésében foglalt óvodai nevelés , általános iskolai oktatás és nevelés,  feladatainak ellátására a helyi önkormányzatok társulásairól és együttműködéseiről szóló 1997. évi CXXXV. törvény (a továbbiakban: Ttv) 8.§ - ának rendelkezései szerint megalapítják közoktatási intézményfenntartó társulásukat, az alulírott helyen és időpontban az alábbiak szerint:
1. A társulás neve, székhelye, célja, tagjai és a közös feladat- és hatáskör gyakorlásával megbízott neve, székhelye:

  1.1. A társulás neve: „ Gáborján - Szentpéterszeg Közoktatási  Társulás ”  (a továbbiakban: Társulás) 

Székhelye :               4121 Szentpéterszeg, Kossuth u. 45.sz 

 

1.2.          A társulás céljai: 

a.      A társulásban résztvevő települések közoktatási feladatellátásának biztosítása a településeken működtetett közös igazgatású közoktatási intézmény fenntartásával és fenntartói irányításával [a közoktatásról szóló 1993. évi LXXIX. tv. (a továbbiakban: Kt. alapján) 102.-106.§]. E cél érvényesülése érdekében egy szervezetű, egy székhely-intézményből és   tagintézményből álló közös igazgatású közoktatási intézménnyé  szervezik át a korábban Gáborján Község Önkormányzata, illetve Szentpéterszeg Község Önkormányzata által önállóan fenntartott óvodákat, iskolákat, melyek jogutódintézménye  Általános Iskola, Óvoda Szentpéterszeg   

b. A közös intézményben a nevelő-oktatómunka szakos ellátásának biztosítása és a pedagógus helyettesítés hatékonyságának javítása, a humánerőforrás, a meglévő kompetenciák kihasználtságának növelése a cél. 

c. Közös cél az egy ellátottra, óvodásra, tanulóra jutó fajlagos intézmény fenntartási költség csökkentése. 

d.  A közoktatásról szóló 1993. évi LXXIX. törvényben előírt napközbeni ellátás biztosítása, 

e.  Sajátos nevelési igényű gyermekek és tanulók integrált nevelés-oktatásban történő ellátása. 

f. A társult önkormányzatok által közösen üzemeltetett közös igazgatású közoktatási intézmény egyéb épületeinek, épületrészeinek gazdaságosabb hasznosítása. 

g. Az intézményi társulás számára igénybe vehető normatív támogatás kihasználása a szolgáltatások minőségének javítása érdekében.

h.      A többcélú kistérségi társulás számára biztosított közoktatási normatív támogatások elérése az esélynövelő programok és kiegészítő feladatok kiterjesztése és folyamatos biztosítása érdekben.

i.   Közös pályázati célok megvalósítása. 

j.    Pedagógiai szak- és szakmai szolgáltatások optimalizálása . 

 

2.,Megállapodó felek (a továbbiakban együttesen: gesztor önkormányzat): 

     Szentpéterszeg Község Önkormányza

       Székhelye: 4121 Szentpéterszeg, Kossuth u. 45.sz 
     Törzsszáma: 372877000 

     Adószáma:    15372875-2-09 

     Bankszámlaszám:  11738046-15372875 

     Képviselő: Olajos Mihály polgármester 

  

Gáborján Község Önkormányzata (a továbbiakban Társult önkormányzat)

     Székhelye: 4122 Gáborján, Fő u. 106.) 

     Törzsszáma: 375306000 
     Adószáma:       153753042-09 
    Bankszámlaszám:  11738046-15375304 
     Képviselő: Majosi Gyula polgármester , 

  3., A megállapodás tárgya: 
         3.1 E megállapodásban használt fogalmak értelmezése: 

Gesztor önkormányzat : 
o        e megállapodásban Szentpéterszeg Község Önkormányzata, amely  óvodai és általános iskolai  feladatot ellátó intézmény fenntartója, 

o         Társult önkormányzat: a gesztor önkormányzatokon kívül együttműködésben résztvevő többi önkormányzat, jelen esetben Gáborján Község Önkormányzata, amely óvodai, általános iskolai feladatot ellátási helyű intézményegység infrastruktúráját biztosítja.

Feladatot ellátó intézmény: a gesztor önkormányzat kijelölt intézménye, amely az oktatási feladat végrehajtásáért felelős, és amelynek részeként működnek a tagintézmények. E megállapodás megkötésekor: 

o        a Szentpéterszeg Község Önkormányzata az Általános Iskola, Óvoda Szentpéterszeg intézményt az  óvodai nevelés, az általános iskolai feladatellátás székhelyintézményeként jelölte meg az intézményi társulás feladatait ellátó intézménynek. 

Tagintézmény:  a Kt. 121. § (1) bekezdés 36. pontja szerint „a székhelyen kívül – azonos vagy más településen működő – azonos vagy különböző feladatot ellátó – intézményegység” 

4. Az intézményi társulás neve, székhelye: 
Gáborján- Szentpéterszeg Közoktatási Intézménytársulás
Székhelye: Szentpéterszeg Község Önkormányzata

4121 Szentpéterszeg, Kossuth u. 45.sz

4.1. A közös feladat-, és hatáskör gyakorlásával a társult önkormányzatok által megbízott neve és székhelye:

Szentpéterszeg Önkormányzat Képviselő-testülete

4121 Szentpéterszeg, Kossuth u. 45.sz

 

4.2. A társulás jogállása: 
A társulás önálló jogi személyiséggel nem rendelkezik, a fenntartói jogok gyakorlásával Szentpéterszeg Község Önkormányzatát bízta meg. A társult önkormányzatok a társulás zavartalan működésének elősegítésére, a fenntartói döntések elősegítésére Egyeztető Tanácsot hívnak létre, mely testületbe a társult önkormányzatok 3-3 fő delegáltat választanak. 

4.3. Az Egyeztetető Tanács jog-és hatáskörei:

a) Véleményezi az intézmények költségvetését, az intézmények éves zárszámadását,

b) Véleményezi a társuláshoz történő csatlakozás iránti kérelmeket, a közoktatási fejlesztési tervet,

c) véleményezi a fenntartói jóváhagyás előtt a intézmények pedagógiai és nevelési programját, házirendjét, szervezeti és működési szabályzatát, minőségirányítási programját,

d) javaslatot tehet a társult önkormányzatok számára:

· az iskolai csoportok számának megállapításakor,

· az intézménybe felvehető maximális gyermeklétszám és csoportok   számának megállapításakor,

· körzethatárok kijelölésekor,

· az intézmények átszervezésekor.

12.12. A Egyeztetető Tanács dönt:

· a Tanács hatáskörébe tartozó személyi kérdésekről

· a mikro-térségi intézményhálózat-működtetési és fejlesztési terv véleményezéséről,

· az Intézmény szervezeti és működési szabályzatának véleményezéséről,

· az intézményi alapdokumentumok: pedagógiai program, házirend, IMIP véleményezéséről,

12.13.  Az Egyeztetető Tanács előzetesen véleményezi továbbá:

· a Társulás által fenntartott Intézmény költségvetését, s előirányzatának módosítását,

· az Intézmény költségvetési beszámolóját,

· az intézmény munkatervét.

12.14.Az Egyeztetető Tanács döntéselőkészítő szerv, amely  nem gyakorolja a fenntartói jog-és hatásköröket, nem helyettesítheti a társulás önkormányzatai képviselőtestületeinek hatásköreit sem.

12.15. Az Egyeztetető Tanács működésére vonatkozó szabályozását saját szervezeti és működési szabályzatában rögzíti.

12.17.Az Egyeztetető  Tanács működtetésével kapcsolatos adminisztrációt a gesztor település polgármestere hivatala látja el.

4.3. A közösen fenntartott intézmény megnevezése, székhelye,  típusa: 
4.3.1.Hivatalos név : Gáborján- Szentpéterszeg Közoktatási Intézmény
4121 Szentpéterszeg, Kossuth Lajos u. 36.   (a továbbiakban: intézmény)

4.3.2.Típusa:              többcélú közös igazgatású közoktatási intézmény. 

4.3.3.Ellátási kötelezettsége a társulásban részt vevő településeken: 

                               -   óvodai nevelés, 

                                -  általános iskolai nevelési-oktatás – beleértve a sajátos nevelési igényű            tanulók integrált nevelését-oktatását is, 

                                 -  a tanulók napközbeni ellátásának megszervezése, 

4.3.4.Az intézmény részben önállóan gazdálkodó költségvetési szerv, amely tevékenységét alapító okirat szerint végzi. Gazdálkodási feladatait  a Gáborján- Szentpéterszeg Körjegyzőség hivatala látja el.

4.4.Szentpéterszeg Község Önkormányzata a szerződéssel érintett tagintézmények közreműködésével garantálja, hogy ugyanolyan (aránytalan terhet nem jelentő) és színvonalas szolgáltatást, gyermeki és tanulói jogokat és lehetőségeket biztosít az intézményi társulás keretében működő intézmény valamennyi óvodás gyermekének és tanulójának, különös tekintettel az alábbiakra: 

 -    gyermekek napközbeni ellátása, 
-      napközi és tanulószobai ellátás, 
-       felzárkóztatás, szintre hozás 
-       tehetséggondozás szervezeti kereteinek igénybevétele, 
-      sport és minden napos testnevelés 1-8. évfolyamon. 
                   A feladatot ellátó intézmény egységesen kezeli a tanulói, alkalmazotti kötelezettségeket is: 

-          a tanév rendje tekintetében, 
-          a rendezvényeken, továbbképzéseken, versenyeken való részvétel lehetőségének biztosításában, 
-          a házirend társulás tagintézményei által elfogadott alapnormáinak betartásában.
      Az 1-8. évfolyamos tanulók a helyi igények és sajátos lehetőségekhez igazodva részesülnek tanórán kívüli tevékenységekben – melyek a nevelő-oktató munka helyi alapdokumentumaiban kerülnek konkretizálásra. 

     Igény szerint szorgalmi időben, továbbá tanítási szünetekben – a Gáborján – Szentpéterszeg Közoktatási Társulás által elnyert, vagy a szülők által önként biztosított források terhére – erdei iskola, turisztikai, sport-és művészeti táborok működtetésére, szabadidős programok és egyéb, a korosztályt érintő programok szervezésére kerülhet sor. A társulás keretében közös szándék, hogy a helyi közművelődési rendezvények (színházak, koncertek, előadások, kiállítások, stb.) tehetséggondozó programok, hagyományápoló rendezvények száma növekedjen és eljusson a társult településekre. 

  4.4..1. A feladat-ellátási helyen folyó szakmai munkáért, az ésszerű, költség-hatékony gazdálkodás megvalósításáért a tagintézmény vezetőjének közreműködésével az intézmény magasabb vezetője tartozik felelősséggel és gyakorolja a feladat ellátási helyen alkalmazottak felett a munkáltatói jogokat. A vezetők közötti munkamegosztást az intézményi SZMSZ és a munkaköri leírások tartalmazzák. 

A székhelyiskola ellátja a tanulókkal és közalkalmazottakkal kapcsolatos egyéb szolgáltatások  koordinálását is: 

o        a szociális, gyermek- és ifjúságvédelmi feladatokat, 
o        az iskola-egészségügyi, a fogászati, szemészeti szűrési és prevenciós feladatokat, 
o        a közalkalmazottak munkaegészségügyi szűrésének megszervezését, 
o        a tanulói és nevelői nyilvántartással kapcsolatos adminisztrációt, 
 
5. Az intézmény szervezeti felépítése 
Az intézmény  óvodákat, 1-8 évfolyammal működő általános iskolákat működtet. 

Telephelyei:     

-          Gáborján - Szentpéterszeg Közoktatási Intézmény székhelyintézménye 

·             4121Szentpéterszeg, Kossuth Lajos u. 36.  - iskola 

·             4121Szentpéterszeg, Kossuth u. 43.             - óvoda 

-          Bethlen Gábor Általános Iskola és Óvoda, mint tagintézmény 

·         4122 Gáborján, Fő u. 102.sz. -iskola 

·         4122 Gáborján Fő u. 82.sz. -iskola 

·         4122 Gáborján Fő u. 83.sz. -iskola 

·         4122 Gáborján Fő u. 85.sz. -iskola 

·         4122 Gáborján Arany János u. 18. - óvoda 

6. A társulás működése 
6.1.a/  Az Gáborján -Szentpéterszeg Közoktatási Társulás államigazgatási feladatot és hatáskört nem lát el.   A társulás működése során biztosítani  kell a polgárok személyi adatainak és lakcímének nyilvántartásáról szóló 1992. évi LXVI. Tv. Valamint a végrehajtására kiadott l46/1993. /X. 26./ Korm. rendelet betartását, továbbá a közoktatási törvényben, kapcsolódó törvényekben és azok végrehajtására kiadott jogszabályokban az adatszolgáltatásokra és a szakmai nyilvántartások vezetésére, őrzésére vonatkozó előírásokat. 

b)       Az intézménnyel kapcsolatos helyi önkormányzati feladat és hatásköröket a gesztor önkormányzat képviselő-testülete gyakorolja. 

c)        Az intézmény élén magasabb vezetőként az igazgató áll, akire vonatkozóan a kiemelt munkáltatói jogokat (kinevezés, vezetői megbízás, felmentés, vezetői megbízás visszavonása, összeférhetetlenség megállapítása, fegyelmi eljárás megindítása, fegyelmi büntetés kiszabása)  Szentpéterszeg Község  Önkormányzatának Képviselő-testülete a társult település képviselőtestületének egyetértésével,  az egyéb munkáltatói jogokat Szentpéterszeg Község  Polgármestere gyakorolja . 

d)     A tagintézmény vezetőjének a megbízása, megbízásának visszavonása a magasabb vezető (igazgató) hatásköre.   

e)        A tagintézmény alkalmazottaira vonatkozóan a kiemelt munkáltatói jogköröket az igazgató gyakorolja a tagintézmény-vezető véleményének figyelembevételével, az egyéb munkáltatói jogokat az SZMSZ szerint leadott hatáskörben  a tagintézmény vezetője gyakorolja. 

f)    Az intézményműködés szakmai, törvényességi előírásoknak megfelelő alapdokumen-tumait, és azok módosításait (szervezeti és működési szabályzat, pedagógiai program, házirend, IMIP) a  gesztor település képviselőtestülete egyszerű többséggel hozott  határozataival hagyja jóvá. 

g)        Az intézmény alapító okiratának módosítását, a  gazdálkodás dokumentumait – költségvetés, féléves beszámoló, zárszámadás – a gáborjáni  képviselő-testület határozataival , a gesztor önkormányzat rendeletével állapítja meg. 

  6.3.           A társuláshoz való csatlakozás rendje: 
· Bármely önkormányzat csatlakozhat a társuláshoz. A csatlakozási szándékát minden év április 30-ig köteles jelezni. Csatlakozni a következő tanévkezdés előtt június 15-ig lehet, szeptember 1-i hatállyal. A csatlakozás érvényességéhez a társult települések képviselő-testületeinek jóváhagyó határozatára van szükség. 

· A társult képviselő-testület a csatlakozást kizárólag azon önkormányzatok képviselőtestületei részére teszik lehetővé, melyek:



                        - elfogadják a társulás céljait,

                 - hatékonyan közreműködnek a közoktatási kötelező feladatok  költségkímélő  megvalósításában,



- s vállalják a költségek – így többletköltségek – viselésének e megállapodás 9.pontjában   rögzített módját,



- továbbá jelen megállapodásban foglaltak magukra nézve kötelezőnek ismerik el.

6.4.  A társulásból való kilépés rendje: 
A társulási megállapodást felmondani a naptári év június 30-i napjával lehet. A társulást felmondani szándékozó képviselő-testület a felmondásról szóló képviselő-testületi döntést legkésőbb március l5-ig köteles meghozni, és azt a társulás tagjaival március 3l-ig  közölni. A társulási megállapodás módosítását, megszüntetését, felmondását bármely tag képviselő-testület kezdeményezheti. E kezdeményezésről annak megküldését követő 30 napon belül a   társult település képviselőtestületei minősített többséggel hozott határozataikkal kötelesek dönteni. 

6.5. A társulás megszűnik: 
a)      ha valamennyi tagja elhatározza a társulás megszűnését, 

b)     a bíróság jogerős döntése alapján, 

c)      ha a 8. pontban részletezett, az intézmény működéséhez szükséges gazdálkodási feladatai teljesítésére vonatkozó kötelezettségét a tagönkormányzat több alkalommal(a gesztor önkormányzat legalább 2 felszólítása ellenére sem) teljesíti. 

A társulás megszűnése esetén a tagok kötelesek elszámolni egymással, amely az éves költségvetési beszámoló alapján, gyermek/létszámarányosan  történik. 

  6.6  A társulás működésének ellenőrzése: 
A társulás, valamint az intézmény működését a tag képviselő-testületek bármikor, szakmai, törvényességi, célszerűségi és gazdasági szempontból ellenőrizhetik. A szakmai ellenőrzés közoktatási szakértő igénybevételével, a többcélú társulás belső ellenőrének igénybevételével az általános törvényességi és gazdasági ellenőrzés pedig Gáborján-Szentpéterszeg körjegyzőség jegyzőjének közreműködésével történik. 

A társulási tag önkormányzatok képviselő-testületeinek a gesztor önkormányzat polgármestere évente egyszer beszámol  a társulás tevékenységéről, pénzügyi helyzetéről, a társulási cél megvalósulásáról. 

A társult település képviselőtestületeinek felkérésére az intézmény működéséről az intézményvezető évente egy alkalommal, 30 napon belül köteles írásban beszámolni. 

6.7  A társulás működésével kapcsolatos törvényességi felügyelet ellátása: 
A törvényességi felügyelet ellátását Gáborján-Szentpéterszeg Körjegyzőség Jegyzője -  biztosítja. E jogkörében ellátja az intézményben megjelenő törvényességi kérelem és egyes felülvizsgálati kérelem másodfokú döntési jogkörét. [Kt. 83. § (4) bekezdés, 104. § (1) b) pont és (3) bekezdés] 

7. Az intézmény vagyoni viszonyainak szabályozási elvei: 
a)      Az egyes tagintézmények által használt ingóságok, és ingatlanok tulajdonjoga a társult önkormányzatok tulajdonában marad, mely ingóságok és ingatlanok karbantartási, javítási, felújítási és beruházási kötelezettségéről, valamint az ingóságok és ingatlanok biztosításáról és biztonságáról  a tulajdonos önkormányzat saját forrásai terhére gondoskodik. 

b)     Az egyes tagintézményeknél  a nevelés-oktatás biztosításához, fejlesztéséhez szükséges tan- és segédeszközök beszerzése, pótlása (a továbbiakban: szakmai felhalmozás) az intézmény kötelezettsége, amelyhez a forrást a szentpéterszegi intézmény esetében Szentpéterszeg Község  Önkormányzata, a gáborjáni tagintézmény esetében pedig Gáborján Község  Önkormányzata biztosítja a költségvetésben. 

c)   A Gáborján - Szentpéterszeg Közoktatási Társulásszékhely intézményének működésére szolgáló ingatlan Szentpéterszeg Község Önkormányzatának tulajdonát képezi.A székhely intézmény által használt ingatlanok és ingóságok Szentpéterszeg Község Önkormányzat tulajdonában maradnak, annak üzemeltetési és karbantartási költségei, a vagyonkezelés terhei és egyúttal a fenti ingatlanokhoz kapcsolódó nem haszonszerzési célú bevételek a gesztor önkormányzatot terhelik, illetve illetik meg.A tagintézmény esetében ugyanezen jogok és terhek a társult önkormányzatot terhelik. Gáborján Község Önkormányzata az intézmények által használt ingatlanokat és ingóságokat ingyenes használatba adja jelen megállapodás időtartamára a közös fenntartású intézmények számára.
d.)A társulás megszűnése esetén az intézménynél megjelenő ingó és ingatlan vagyongyarapodás azt a tagot illeti, amelytől a vagyongyarapodás ered. Ha a vagyon eredete nem állapítható meg, azt a megszűnés évében ellátott gyermek és tanulólétszám arányában kell megosztani a tagok között. 

8. Az intézmény működésével kapcsolatos gazdálkodási feladatok ellátása 
8.1. Az intézmény költségvetése: 
a)          Az intézmény költségvetése Szentpéterszeg Község Önkormányzata éves költségvetésének részét képezi, a költségvetés elkészítéséhez a tag önkormányzat a szükség szerint adatokat szolgáltat, de 2007.   évben  társulásban résztvevő mindkét önkormányzat költségvetése részét képezi a saját intézményének költségvetése, ez évben még mindkét önkormányzat külön-külön igényli az alapnormatívákat.

b)         Az intézmény éves költségvetése tartalmazza a székhelyintézmény, és valamennyi tagintézmény saját bevételeit, működési és felhalmozási kiadásait egységenként, valamint az önkormányzati hozzájárulásokat. 

c)        Az intézmények költségvetésének elfogadásához és a költségvetés év közbeni módosításához – előirányzat módosítása -, továbbá a tárgyévet és a több évet érintő kihatású költségvetési előirányzatok módosításához a társult képviselő testületek mindegyikének minősített többségű egyetértése szükséges.


A társult képviselőtestületek rendeleteikben az általuk biztosítandó támogatási előirányzatot szerepeltetik, az intézmény folyamatos és zavartalan működése érdekében azonban az előző évi működési finanszírozási tervben meghatározott ütemezés és mértékben hozzájárulnak a költségvetési rendeleteik elfogadását megelőzően is

8.2   A közösen fenntartott intézmény működéséhez szükséges pénzeszközöket a tagok az alábbiak szerint biztosítják: 
a)      Az állami támogatásokat – valamennyi intézményegység tekintetében –Szentpéterszeg Község Önkormányzat Képviselő-testülete a tag önkormányzat, kimutatása alapján igényli. A kimutatás jogszerűségéért a kimutatás készítésének helye szerinti a társult települések polgármesterei felelnek, az ebből adódó jogszerűtlenségek minden következményét kötelesek viselni. Ha az igénylés nem a kimutatás szerint történik, annak hiányosságáért Szentpéterszeg Község Önkormányzatának Polgármestere felel. Az állami támogatás jogszerű felhasználásáról az állami támogatás alapját képező igény keletkezési helye szerint kell gondoskodni. 

                 Abban az esetben, ha az állami támogatások nem fedezik a felmerülő kiadásokat, akkor Gáborján Község Önkormányzata köteles a gáborjáni tagintézmény finanszírozásában jelentkező, tényleges működési költség többlet kiadásainak fedezetét Szentpéterszeg Község Önkormányzata számára biztosítani. 

b)     Az a ) pont vonatkozásában működési kiadások: 

-   személyi kiadások (pedagógusok és egyéb közalkalmazottak bérjellegű kifizetései és azok közterhei, utazási költségtérítések), 

-   rezsi költségek (pl.: víz, szennyvíz, villany, fűtés, telefon, takarítószer), 

-   szakmai felhalmozás. 

c)      A Gáborján-Szentpéterszeg közoktatási Társulásban résztvevő önkormányzatoknak a mindenkori költségvetés tervezésekor nyilatkozniuk kell a normatíva kiegészítés vállalásáról, azt meg kell jelenítenie a település saját költségvetésében. Így biztosítható, hogy a társulás önkormányzatai érdekeltek legyenek az intézményegységek  költség-hatékony működésében. 

d)     Felek a gazdálkodásra, vagyonkezelésre, a közösen pályázott eszközök és források hasznosítására 2007. december 31-ig  megállapodást kötnek. 
e)      Az intézményi társulás működési költségeinek finanszírozására meghatározott tartalmi követelményeknek megfelelően minden év október l-ig finanszírozási terv készül. A 2007. évet érintően egy alkalommal, augusztus 1-ig , ezt követően december  l5-ig /2008-ra vonatkozóan/ készül finanszírozási terv. 

f)       A normatívából a költségek levonását követően megmaradó rész a normatíva keletkezési helye szerinti önkormányzatot illeti meg, 

g)      A működési kiadáshoz a forrást az éves költségvetés készítésekor becsült összegként (ami azonban nem lehet kevesebb az előző évi tényleges intézményi kiadás időarányos részénél) Gáborján község önkormányzata átadott pénzeszközök között elkülönítetten szerepelteti és a becsült különbözet 1/12 részét minden hó 30. napjáig átadja. E finanszírozási konstrukció működik mindaddig, amíg a gesztor önkormányzat az alap és a  társulási normatívát a közösen ellátott feladatok után lehívhatja. 

h)        A bevételek-kiadások pontos elszámolása az éves és féléves költségvetési beszámoló keretében történik, mely során kimutatásra kerül a társult önkormányzat finanszírozási többlete vagy hiánya. A tag képviselő-testület április 30. napjáig többlet esetén a többletet visszakapja Szentpéterszeg Község  Önkormányzatától, vagy hiány esetén a hiányt kifizeti. E határidő elmulasztása esetén a mulasztó tag önkormányzat a Ptk. szerinti kamatot köteles fizetni. A tag képviselő-testület polgármestere negyedéves rendszerességgel pénzügyi elszámolást kér a saját intézményegysége tekintetében. 

i)        A társult önkormányzatok vállalják, hogy a tagintézmények számára – a normatív finanszírozás által biztosítható, a közoktatatási törvényben  meghatározott, kötelezően biztosítandó időkereteken túl jelentkező tagintézményi óraigényt, illetve a helyi igényként megvalósuló többletszolgáltatások költségeit saját költségvetésük terhére finanszírozzák. Az így működtetett státusztöbblet beállítása és az esetleges megszűnésből adódó többletköltségek kizárólag az adott település önkormányzatát terhelik. 

j)      A társult képviselőtestület rendeleteiben az általa biztosítandó támogatási előirányzatot szerepelteti, a társulás folyamatos és zavartalan működése érdekében azonban az előző évi finanszírozás mértékében, meghatározott ütemezés  szerint hozzájárul - a 8.2.g. pontban rögzítettek szerint - az intézményfinanszírozáshoz költségvetési rendelete elfogadását megelőzően. 

k)        Tagintézményenként a tag képviselő-testületek biztosítják a pályázatokhoz szükséges saját erőt. 

l)   Ahol e megállapodás tanuló- vagy gyermeklétszámot említ, ott a normatíva alapját képező tanuló- vagy gyermeklétszámot kell alapul venni.  

9. A közösen fenntartott intézmény működésével kapcsolatos egyéb szabályok: 
9.1. Az igazgató köteles minden olyan információt (pl.: pályázati lehetőségek, egyéb – a társult intézményt érintő - levelek, információk) megadni a társulásban működő intézményegységeknek, amely a székhely intézményhez érkezik. 

9.2. Az igazgató köteles gondoskodni arról, hogy az iskolákban és az óvodákban a gazdálkodás feltételei maradéktalanul érvényesüljenek, a tagintézmények  közalkalmazottait érintő ügyek intézése a tagintézményben történjen. 

9.3. A  tagintézmények vezetői szakmai tekintetben az  igazgató felügyelete alá tartoznak,szakmai önállóságukat,  felmenő rendszerben működő programjaikat érvényesítve.. 

9.4. Az igazgató évente köteles: 

-          legalább két alkalommal ellenőrizni a tagintézmény szakmai munkáját, 

-          fogadóórát tartani a tagintézményben, 

-           a tagintézményben tartott szülői értekezleten részt venni, 

-          a tagintézmény által szervezett rendezvényeken megjelenni,

A megállapodásban nem szabályozott kérdésekben a felek a hatályos jogszabályi rendelkezéseket tekintik irányadónak. 

10. Záró rendelkezések 
10.1. A Gáborján -Szentpéterszeg Közoktatási  Társulás önkormányzatainak képviselő-testületei egybehangzóan kijelentik, hogy a megállapodásból, továbbá a társulás fenntartása során keletkezett vitás kérdéseiket tárgyalásos úton, egyeztetéssel kívánják rendezni, s bírósági keresetindítási lehetőséggel kizárólag annak eredménytelensége esetén élnek. A Felek bármely fél kezdeményezésére 5 munka-napon belül kötelesek egyeztetésen megjelenni. 

A társult képviselő-testületek a társulást érintő bármely kérdésben saját ülésükön minősített többséggel döntenek, figyelembe véve az 1997. évi CXXXV. törvényt, a hatályos jogszabályokat, továbbá a jelen megállapodásban rögzítetteket. 

10.2. A társulási megállapodást annak elolvasása, tartalmának megértése után a képviselő-testületek nevében eljáró polgármesterek, mint az önkormányzati akarattal teljességgel megegyezőt, helyben-hagyóan aláírják. 

10.3. A társulási megállapodást aláíró önkormányzatok tudomásul veszik, hogy jelen megállapodást az HBM-i Kormányhivatal  vezetőjének meg kell küldeni, aki a megállapodásra 30 napon belül törvényességi észrevételt tehet. 

10.4. A megállapodásban nem szabályozott kérdésekben a felek a hatályos jogszabályok és szakmai előírások szerint járnak el. 

 10.5. Jelen megállapodás 2012. április  01. napján  lép hatályba, mely határozatlan időre szól. 

Szentpéterszeg , 2012. március 29.

         Olajos Mihály                                                

      
 Majosi Gyula 

        polgármester                                                      

   polgármester 

  Szentpéterszeg Község  Önkormányzata                        Gáborján Község Önkormányzata 

  

  

Dr. Juhász Marica

Gáborján-Szentpétrszeg Körjegyzőség

körjegyzője
Határidő: azonnal

Felelős: Olajos Mihály polgármester 
6. napirendi pont: Berettyóújfalu Város Önkormányzata vételi ajánlata
Olajos Mihály: Az írásos előterjesztés mindenki megkapta, kérdés van-e? Megállapítom, hogy a képviselők többsége az eladást támogatja, viszont a felajánlott vételárat alacsonynak tartják, így 
kérem a testületet, kézfeltartással jelezzék, ha egyetértenek azzal, hogy a felajánlott vételárat nem fogadjuk el. 

A Képviselő-testület 6 igen szavazattal a következő határozatot hozta. 
30/2012. (III.29.) Önk. számú

H A T Á R O Z A T

Szentpéterszeg Község Önkormányzat Képviselő-testülete a „Berettyóújfalu Város Önkormányzata vételi ajánlata” című előterjesztést megtárgyalta és úgy döntött, hogy  a Berettyóújfalu  1613 hrsz-ú, 517 m2 területű a valóságban Berettyóújfalu, Kádár Vitéz utca 12 szám alatt lévő  ingatlan 582/10 000 tulajdoni hányadára felajánlott 750.780.- Ft.  vételárat nem fogadja el. 

Határidő: 2012. 04. 02.

Felelős: Olajos Mihály polgármester

7. napirendi pont: Orvosi Ügyelet Kft.  2011. évi tevékenységéről szóló beszámoló
Olajos Mihály: Az írásos anyag kiment, kérem a testület tagjait, kézfelnyújtással jelezzék, ha elfogadják az Orvosi Ügyelet Kft, 2011. évi beszámolóját. 
A Képviselő-testület 6 igen szavazattal a következő határozatot hozta. 
31/2012. (III.29.) Önk. számú

H A T Á R O Z A T
Szentpéterszeg Község Önkormányzat Képviselő-testülete úgy határozott, hogy elfogadja az Orvosi Ügyelet Egészségügyi Szolgáltató Közhasznú Nonprofit Kft 2011. évi beszámolóját. 

Határidő: azonnal

Felelős: Olajos Mihály polgármester
8. napirendi pont: Szentpéterszeg Község Önkormányzat Közbeszerzési Tervének megtárgyalása
Olajos Mihály: Az írásos előterjesztés kiment, kérem a testület tagjait kézfelnyújtással jelezzék, ha elfogadják a határozati javaslatot. 

A Képviselő-testület 6 igen szavazattal a következő határozatot hozta. 
32/2012. (III.29.) Önk. számú

H A T Á R O Z A T
Szentpéterszeg Község Önkormányzat Képviselő-testülete megtárgyalta a „Szentpéterszeg Község Önkormányzat Közbeszerzési Tervének jóváhagyása” című előterjesztést és a következő döntést hozta:

Szentpéterszeg Község Önkormányzat Képviselő-testülete 2012. évben nem kíván közbeszerzési eljárást lefolytatni. 

Határidő: 2012. 03. 31.

Felelős: Olajos Mihály polgármester 

9. napirendi pont: Érted Vagyunk” Szociális Szolgáltató Központ  házi segítségnyújtást biztosító tevékenységéhez hozzájárulás megadása.

Olajos Mihály: Kérem a testület tagjait kézfelnyújtással jelezzék, ha egyetértenek a határozati javaslattal. 

A Képviselő-testület 6 igen szavazattal a következő határozatot hozta. 
33/2012. (III.29.) Önk. számú

H A T Á R O Z A T
Szentpéterszeg Község Önkormányzat Képviselő-testülete úgy határozott, hogy a település fejlődése és az itt élők életminőségének javítása érdekében hozzájárul ahhoz, hogy az önkormányzat közigazgatási terültén az  „Érted Vagyunk” Szociális Szolgáltató Központ Nonprofit Bt (4100 Berettyóújfalu, Bessenyei Ltp 2/4/14.) házi segítségnyújtást, mint szolgáltatást biztosíthasson az arra rászoruló, elesett személyek számára.

Felhatalmazza a polgármester a hozzájáruló nyilatkozat aláírására.

Határidő: azonnal

Felelős: Olajos Mihály polgármester 

10. napirendi pont: Települési ivóvíz víziközmű-szolgáltatásra vonatkozó üzemeltetési szerződés  jóváhagyása.

Olajos Mihály: Az írásos előterjesztés kiküldésre került, kérem a testület tagjait kézfelnyújtással jelezzék, ha egyetértenek a felsorolt módosításokkal elkészített üzemeltetési szerződést. 
A Képviselő-testület 3 igen, 1 nem (Kovács Imre)  szavazattal 2 (Balogh Gyula, Bereczkiné Balogh Erika) tartózkodással érdemi döntést nem tudott hozni. 
11. napirendi pont: Hajdú-Bihari Önkormányzat Vízmű Zrt 2012. április 04-én tartandó közgyűlés napirendi pontjainak megtárgyalása
Olajos Mihály: Kérem a testület tagjait kézfelnyújtással jelezzék, ha elfogadják az előterjesztésben lévő határozati javaslatot. 
A Képviselő-testület 4 igen, 1 nem (Kovács Imre)  szavazattal 1 (Bereczkiné Balogh Erika) tartózkodással a következő határozatot hozta. 
34/2012. (III.29.) Önk. számú

H A T Á R O Z A T
Szentpéterszeg Községi Önkormányzata, mint a Hajdú- Bihari Önkormányzatok Vízmű Zártkörűen Működő Részvénytársaság részvényese a  részvénytársaság 2012. április 04.. napjára összehívott  közgyűlés napirendjével összefüggésben: 
· Jóváhagyja, hogy a mai naptól kezdődően 2012. május 31. napjáig a jelenlegi könyvvizsgáló társaságot választja meg újra a Hajdú-Bihari Önkormányzatok Vízmű Zrt könyvvizsgálójának.


TREND-ER Kft


Cégjegyzékszám: 09-09-001900


Adószám: 11143567-2-09


Bejegyzési szám: 000553


Könyvvizsgálatért felelős személy: Szabó Ferencné (anyja neve: Offra Margit)


4032 Debrecen, Ohat u. 5.


Könyvvizsgálói nyilvántartási szám: 002722


Díjazása: 200.000.- Ft/hó + Áfa
· Felhatalmazza az Igazgatóságot, hogy Balmazújváros Város Önkormányzata és a Hajdú-Bihari Önkormányzatok Vízmű Zrt között 2010. április 8. napján kötött megállapodás IV/1. (4) bekezdésében részletezett követeléséből még fennálló tartozás összegének (ami a 9.350.251.- Ft tőketartozás, 89.991.000.- Ft késedelmi kamatból és megfizetéséig járó kb. 6.500.000.-, Ft további késedelmi kamatokból) visszafizetési biztosítékául – mivel a bankgaranciához szükséges letéti fedezet nem biztosítható – ezért jelzálogszerződést írjon alá a társaság vagyonának, ez belül is a Debrecen, Hét vezér u. 21. sz. alatti központi ingatlan megterhelésére. 

· Határozatban elismeri Létavértes Város Önkormányzatának a tagsággal szembeni többlet árbevételére alapított követelését. 

· Határozatban dönt arról, hogy a Hajdú-Bihari Önkormányzatok Vízmű Zrt. tulajdonos  önkormányzatai a 2012. évre vonatkozó üzleti terv elkészítése érdekében legkésőbb 2012. április 13. napjáig döntenek a településük víziközműveinek üzemeltetésére vonatkozó szerződések megkötéséről 

· Határozatban dönt arról, hogy a Hajdú-Bihari Önkormányzatok Vízmű Zrt jogi-műszaki-, gazdasági- és pénzügyi átvilágításához hozzájárul. Felhatalmazza az Igazgatóságot az audithoz szükséges adatok biztosítására.  

Meghatalmazza a 2012. április 04. napján tartandó Zrt. közgyűlésén szavazásra Olajos Mihály polgármestert, hogy a határozati javaslatokról történő döntési eljárásban a fentieknek megfelelően járjon el.

Határidő: 2012. április 04.
Felelős Olajos Mihály polgármester

Egyebek: 

Olajos Mihály: A lakossági fűnyírás díjára vonatkozóan 2012. évre 10%-os emelést javaslok. Kérem a testület tagjait kézfelnyújtással jelezzék, ha elfogadják a javaslatot. 

A Képviselő-testület 2 igen, 4 nem (Balogh Gyula, Cs. Balogh Gyula, Bereczkiné Balogh Erika, Kovács Imre)  szavazattal a következő határozatot hozta. 
35/2012. (III.29.) Önk. számú

H A T Á R O Z A T
Szentpéterszeg Község Önkormányzat Képviselő-testülete úgy határozott, hogy nem kívánja megemelni a 2011. évben megállapított lakossági fűnyírás díját. 

Határidő: azonnal

Felelős: Olajos Mihály polgármester 

Olajos Mihály: 2011-ben döntött a testület a mázsálási díjak emeléséről, de időközben kiderült, hogy a juh, kecske díja, elég magas összegre lett emelve, a környékbeli díjakhoz képest. Ezért javaslom, hogy módosítsa a testület a 119/2012. (XII.14) határozatában megállapított juh, kecsek mázsálási díját 100.- Ft/db árra. Kérem a testület tagjait kézfelnyújtással jelezzék, ha elfogadják a javaslatot.
A Képviselő-testület 6 igen  szavazattal a következő határozatot hozta. 
36/2012. (III.29.) Önk. számú

H A T Á R O Z A T
Szentpéterszeg Község Önkormányzat Képviselő-testülete úgy határozott, a 119/2011. (XII.14.) sz. Önk. határozatában meghatározott juh, kecske mázsálási díját az alábbiak szerint módosítja:

Juh, kecske:  100.- Ft/db
Határidő: azonnal

Felelős: Olajos Mihály polgármester
Olajos Mihály: Kérelem érkezett a Harsányi Gondozó Közhasznú Alapítványtól, melyben hozzájárulást kér, hogy a településen szociális szolgáltatást nyújthasson. Kérem a testület tagjait, kézfelnyújtással jelezzék, ha hozzájárulnak a Harsányi Gondozó Közhasznú Alapítvány  tevékenységéhez. 

A Képviselő-testület 6 igen szavazattal a következő határozatot hozta. 
37/2012. (III.29.) Önk. számú

H A T Á R O Z A T
Szentpéterszeg Község Önkormányzat Képviselő-testülete úgy határozott, hogy a település fejlődése és az itt élők életminőségének javítása érdekében hozzájárul ahhoz, hogy az önkormányzat közigazgatási terültén a  „Harsányi Gondozó Közhasznú Alapítvány (5539 Körösnagyharsány, Kossuth u. 11.) szolgáltatást nyújtson. 
Felhatalmazza a polgármester a hozzájáruló nyilatkozat aláírására.

Határidő: azonnal

Felelős: Olajos Mihály polgármester 

Olajos Mihály: Kérelem érkezett a PETICA Szociális Szolgáltató Nonprofit Kft-től, melyben hozzájárulást kérnek, ahhoz, hogy a településen szociális szolgáltatást nyújthassanak. Kérem a testület tagjait, kézfelnyújtással jelezzék, ha egyetértenek a hozzájárulás megadásával. 

A Képviselő-testület 6 igen szavazattal a következő határozatot hozta. 
38/2012. (III.29.) Önk. számú
H A T Á R O Z A T
Szentpéterszeg Község Önkormányzat Képviselő-testülete úgy határozott, hogy a település fejlődése és az itt élők életminőségének javítása érdekében hozzájárul ahhoz, hogy az önkormányzat közigazgatási terültén a  „PETICA Szociális Szolgáltató Nonprofit Kft. (4100 Berettyóújfalu, Kádár V. u. 14.) szociális szolgáltatást nyújtson. 

Felhatalmazza a polgármester a hozzájáruló nyilatkozat aláírására.

Határidő: azonnal

Felelős: Olajos Mihály polgármester 

Olajos Mihály: 2011. decemberében döntött a testület a hulladékkezelés díj emeléséről. Azonban a módosított hulladékgazdálkodásról szóló törvény felülírja ezt a díjat. Javaslom, hogy állítsuk vissza a helyi rendeletünket a 2011. évi állapotnak megfelelően. Viszont javaslom, hogy a jövedelemhatárt vigyük le 200 %-ra, Kérem a testület tagjait kézfelnyújtással jelezzék, ha egyetértenek a javaslattal. 
A Képviselő-testület 1 igen, 4 nem (Balogh Gyula, Bereczkiné Balogh Erika, Harasztosi Gyula, Kovács Imre)  szavazattal 1 (Cs. Balogh Gyula) tartózkodással a következő határozatot hozta. 
39/2012. (III.29.) Önk. számú

H A T Á R O Z A T
Szentpéterszeg Község Önkormányzat Képviselő-testülete úgy határozott nem kíván módosítani a  hulladékkezelési díj visszatérítés kapcsán megállapított jövedelemhatáron.
Határidő: azonnal

Felelős: Olajos Mihály polgármester 

Olajos Mihály: Bihari Önkormányzatok Többcélú Kistérségi Társulása határozatban döntött a Bihari Szociális Szolgáltató Központ Berettyóújfalui székhelyét érintő 2,5 státusz megszüntetésével kapcsolatban. Kérem a testület tagjait, kézfelnyújtással jelezzék, ha egyetértenek azzal, hogy a  létszámcsökkentéssel érintett álláshelyen foglalkoztatottak jogviszonyban töltött ideje folyamatosságának megszakítása nélküli foglalkoztatására nincs lehetőség.
A Képviselő-testület 6 igen szavazattal a következő határozatot hozta. 
40/2012. (III.29.) Önk. számú

H A T Á R O Z A T
Szentpéterszeg Község Önkormányzat Képviselő-testülete a 9/2012. (II. 27.) számú BÖTKT Határozatban kimondott a Bihari Szociális Szolgáltató Központ Berettyóújfalui székhelyét érintő 2,5 státusz megszüntetésével kapcsolatban kijelenti, hogy a Szentpéterszeg Község Önkormányzat költségvetési szerveinél és az önkormányzat hivatalánál – a meglévő üres álláshelyeken, az előreláthatólag megüresedő álláshelyeken, a tervezett új álláshelyeken - a létszámcsökkentéssel érintett álláshelyen foglalkoztatottak jogviszonyban töltött ideje folyamatosságának megszakítása nélküli foglalkoztatására nincs lehetőség.
Határidő: azonnal 

Felelős: Olajos Mihály polgármester 
Cs. Balog Gyula: Határozati javaslatot szeretnék tenni, azzal kapcsolatosan, hogy az önkormányzat a tulajdonában lévő szociális kisbuszt, ne adja át üzemeltetésre, a Baptista Szeretetszolgálat részére.

Olajos Mihály: Kérem a testület tagjait, kézfelnyújtással jelezzék, ha egyetértenek Cs. Balogh Gyula képviselő javaslatával.

A Képviselő-testület 6 igen szavazattal a következő határozatot hozta. 
41/2012. (III.29.) Önk. számú

H A T Á R O Z A T
Szentpéterszeg Község Önkormányzat Képviselő-testülete, úgy határozott, hogy a LHH- 697 forgalmi rendszámú szociális kisbuszt, nem kívánja üzemeltetésre átadni a Baptista Szeretetszolgálat részére.

Határidő: azonnal 

Felelős: Olajos Mihály polgármester 

Olajos Mihály: Több megbeszélni való nem lévén az ülést bezárom.

K.m.f.



Olajos Mihály



Dr. Juhász Marica



Polgármester

